
          УВАЖАЕМИ ОБЩИНСКИ СЪВЕТНИЦИ,

          Разработването на план за развитие на социалните услуги в Община Бургас дефинира необходимостта от определяне на задачите и насочване на усилията на местната власт, държавните институции, неправителствения сектор и местната общност към решаване на нарастващите потребности на жителите на Общината от социални услуги и подкрепа.


При планирането на социалните услуги са съобразени следните принципи и подходи:
· Съответствие с реалните нужди на групите в риск;

· Изпълнимост и приложимост на планираните интервенции;

· Гъвкавост при определянето на съдържанието на планираните услуги и мерки;
· Планиране с участието на заинтересованите страни на областно и общинско ниво.

          Чрез Плана за развитие на социалните услуги за 2019 година, Община Бургас се присъединява и към европейските принципи на хуманност и солидарност, като продължава да осигурява достъпни и качествени социални услуги, интеграция на общности и индивиди, пълноценна реализация и грижа за хората от рисковите групи. 

Ето защо на основание чл.21, ал.1, т.12 и ал.2, от Закона за местно самоуправление и местната администрация, във връзка с чл.19, ал. 2 и ал.3 от Закона за социално подпомагане предлагам, Общински съвет Бургас да вземе следното
Р Е Ш Е Н И Е:

Приема План за развитие на социалните услуги в Община Бургас през 2019 година.
        Приложения: 

1. План за развитие на социалните услуги в Община Бургас през 2019 г.
2. Протокол от заседание на Обществения съвет по социално подпомагане.

КРАСИМИР СТОЙЧЕВ
За Кмет на Община Бургас
Съгласно Заповед № 556/ 08.03.2018 г.

